Idrettsgallaen 2021

Idrettsgallaen 2021 var et arrangement hvor Norges idrettsforbund og olympiske og paralympiske komité hedret de største idrettsnavnene og de beste prestasjonene, samt andre som gjorde en stor innsats for norsk idrett, i sportsåret 2020.  

På grunn av koronaviruspandemien ble prisutdelingen direktesendt fra NRK fra Marienlyst i Oslo 9. januar 2021. Johan Golden var programleder. Arrangører var Norsk Tipping, NRK og Norges idrettsforbund. 

Det var store endringer i prisene dette året. Prisene «Årets idrettsprestasjon, kvinner» og «Årets idrettsprestasjon, menn» var nye og erstattet «Årets kvinnelige utøver» og «Årets mannlige utøver». En rekke priser ble ikke utdelt, som «Årets trener», «Årets lag», «Årets funksjonshemmede utøvere», «Årets gjennombrudd» og «Utøvernes pris».

Det var kulturelle innslag direkte fra studio og flere opptak fra diverse NRK-program. Jon Niklas Rønning hadde også dette året et musikalsk innslag der han oppsummerte idrettsåret med humor og sang.

Jury og avstemning
Hovedjuryen for Idrettsgallaen 2020 hadde Tore Øvrebø som leder, i tillegg til Karen-Marie Ellefsen, Hanne Haugland, Ola By Rise, Marit Bjørgen, Kjetil André Aamodt og Knut Holmann. Juryen nominerte kandidatene og valgte ut de fleste vinnerne. Nytt av året var også at folket fikk stemme frem prisene for «Årets idrettsprestasjon» for både kvinner og menn. «Årets ildsjel» hadde egen jury.

Kategorier, prisvinnere og nominerte

Referanser

Eksterne lenker 
 Hjemmesiden til idrettsgallaen

Idrettsgallaen
Sport i Norge i 2021
Sport i Norge i 2020